**Årsberetning for Skjeppsjøen Hytteforening – 44. årgang**

Styret har dette året bestått av formann André Solhaug, nestformann Jo Solberg, sekretær Lilian Brekke Hensvold, kasserer Nina Hveem Carlsen og styremedlemmer Øistein Schjønsby og Helga Hole Thomesen. Revisor er Arne Schjønsby.

Hytteforeningen jobber med klausuleringsbestemmelsene i forhold til Skjeppsjøen som reservedrikkevannskilde. Østre Toten kommune er positiv til å gjennomgå bestemmelsene på nytt, men det går ikke så fort… Kommunen ga i mars d.å. et svar på Hytteforeningens henvendelse, der de på grunn av prioriteringer under pandemien og dataangrepet beklager at saksbehandlingen av Hytteforeningens henvendelse tar tid, og konkluderer med at de foreløpig ikke har noen konkrete svar. (Les gjerne hele svaret på facebooksiden vår!) Eventuell ny informasjon om denne saken får vi på Hytteforeningens årsmøte.

På "Pleiehjemmet" i nordenden av Skjeppsjøen er det ikke startet ny aktivitet.

Skjeppsjøen Hytteforening er på Facebook. Siden administreres for tiden av både formann og sekretær. Du finner siden på adressen [www.facebook.com/skjeppsjoen](http://www.facebook.com/skjeppsjoen). Du må gjerne like siden, dele den med andre og legge ut nyheter og bilder du tenker kan være relevante for oss som har hytte rundt sjøen. Hytteforeningen har også en nettside, <http://skjeppsjoen.net/>. Her finner du årsmeldinger, møtereferater og regnskap, vedtekter m.m.

Regnskapet for 2021 er oppgjort med et fint overskudd. Giro for 2022 er vedlagt. Kontingenten er fortsatt kr. 100,-/år. Kasserer vil redegjøre mer om det vedlagte regnskapet i årsmøtet.

*Har du mottatt dette brevet, men har solgt hytta? Eller kanskje den nå leies ut til eller brukes av noen andre enn deg? Vi setter stor pris på om du vil gi oss en tilbakemelding på dette, slik at vi kan ajourføre medlemslisten og kontakte nye eiere/brukere. Kontaktdata til sekretæren finner du nedenfor.*

**Årsmøtet for 2022 avholdes søndag 7. august 2022 kl. 13.00 på hytta til Helga Hole Thomesen, Torsætervegen 438.**

**Ev. avlysning av årsmøtet annonseres på Facebooksiden vår.**

**Ta med campingstol, godt humør og godvær. Arrangementet er også lagt ut på Facebook-siden vår.**

**Velkommen!**

Med Skjeppsjøhilsen og på vegne av styret i Skjeppsjøen hytteforening

Skreia 26.06.2022

Lilian Brekke Hensvold, sekretær

E-post: lilian@hensvold.no

Tlf: 976 78 387